proxectonos/corpus_dominio_legal_administrativo_tmp huggingface dataset:
RESOLUCIÓN do 5 de setembro de 2019, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 11/09/2019

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 5 de setembro de 2019
A Comisión Bilateral de Cooperación Administración Xeral da Estado-Comunidade Autónoma de Galicia adoptou o seguinte acordo:
1. De conformidade coas negociacións previas realizadas polo grupo de traballo constituído en cumprimento do previsto no Acordo da Comisión Bilateral de Cooperación Administración Xeral da Estado-Comunidade Autónoma de Galicia de data 14 de marzo de 2019, para o estudo e proposta de solución das discrepancias competenciais manifestadas en relación co artigo 22.Un e a disposición adicional décimo sétima da Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019, ambas as partes as consideran solucionadas nos seguintes termos:
a) Ambas as partes coinciden en que a aplicación do artigo 22, número Un da Lei 2/2018, do 26 de decembro, se realizará de forma que os gastos de acción social non terán ningún incremento en 2019, en coherencia co exixido na norma básica do artigo 3.Dous do Real decreto lei 24/2018, do 21 de decembro, polo que se aproban medidas urxentes en materia de retribucións no ámbito do sector público.
b) A Comunidade Autónoma comprométese a que a retribución adicional ao complemento de destino prevista na disposición adicional décimo sétima da Lei 2/2018, do 26 de decembro, se financiará con cargo ao fondo adicional de masa salarial autorizado polo artigo 3.Dous, parágrafo cuarto, do Real decreto lei 24/2018, do 21 de decembro, polo que se aproban medidas urxentes en materia de retribucións no ámbito do sector público.
2. En razón ao acordo acadado, ambas as partes coinciden en considerar resoltas as discrepancias manifestadas en relación coa Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019.
3. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no Boletín Oficial del Estado e no Diario Oficial de Galicia.
Madrid, 19 de xullo de 2019
RESOLUCIÓN do 12 de xullo de 2019, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 1/2019, do 22 de abril, de rehabilitación e de rexeneración e renovación urbanas de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 11/09/2019

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, esta dirección xeral dispón a publicación do acordo que figura como anexo a esta resolución.
Santiago de Compostela, 12 de xullo de 2019
A Comisión Bilateral de Cooperación Administración Xeral do Estado-Comunidade Autónoma de Galicia adoptou o seguinte acordo:
1. Iniciar negociacións para resolver as discrepancias manifestadas en relación cos artigos 26.3, 27.a) e 36.4 de la Lei 1/2019, do 22 de abril, de rehabilitación e de rexeneración e renovación urbanas de Galicia.
2. Designar un grupo de traballo para propoñer á Comisión Bilateral de Cooperación a solución que proceda.
3. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
Madrid, 12 de xullo de 2019
DECRETO 103/2019, do 5 de setembro, polo que se dispón o cesamento de José María Arias Mosquera como presidente do Consello Social da Universidade de Santiago de Compostela.
Presidencia da Xunta de Galicia — II. Autoridades e persoal — 10/09/2019

O título IV da Lei 6/2013, do 13 de xuño, do Sistema universitario de Galicia, regula os consellos sociais das universidades públicas.
En virtude do artigo 79.1 da Lei 6/2013, do 13 de xuño, do Sistema universitario de Galicia, os membros dos consellos sociais cesarán, entre outras causas, por expiración do período de mandato. Unha vez finalizado o período de mandato do presidente do Consello Social da Universidade de Santiago de Compostela
Artigo único
Que cese José María Arias Mosquera como presidente do Consello Social da Universidade de Santiago de Compostela por expiración do período do mandato, agradecéndolle os servizos prestados.
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, cinco de setembro de dous mil dezanove
ORDE do 3 de setembro de 2019 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 12/09/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de José Juan Durán Hermida como vogal no Consello de Administración da Autoridade Portuaria de Vilagarcía de Arousa, en representación da Comunidade Autónoma de Galicia, agradecéndolle os servizos prestados.
Santiago de Compostela, 3 de setembro de 2019
DECRETO 105/2019, do 10 de setembro, polo que se dispón o nomeamento do presidente do Consello Económico e Social de Galicia.
Presidencia da Xunta de Galicia — II. Autoridades e persoal — 12/09/2019

En virtude do establecido nos artigos 7 e 8 da Lei 6/1995, do 28 de xuño, pola que se crea o Consello Económico e Social de Galicia, e no artigo 22 do seu Regulamento de réxime interno, por proposta conxunta dos conselleiros de Facenda e de Economía, Emprego e Industria, logo da consulta ás entidades, organizacións e asociacións representadas no consello, e tras a comparecencia no Parlamento, nos termos previstos na disposición adicional terceira da Lei 1/2016, do 18 de xaneiro, de transparencia e bo goberno,
Nomear presidente do Consello Económico e Social de Galicia a Agustín Hernández Fernández de Rojas.
Santiago de Compostela, dez de setembro de dous mil dezanove
RESOLUCIÓN do 9 de setembro de 2019 pola que se conceden as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2018/19.
Consellería de Educación, Universidade e Formación Profesional — III. Outras disposicións — 19/09/2019

Dada conta das solicitudes presentadas ao abeiro do disposto na Orde do 23 de abril de 2019 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2018/19, no marco da aplicación orzamentaria 10.10.423A.481.0 (programa 2015-00314), dos orzamentos xerais da Comunidade Autónoma de Galicia para o ano 2019 polo importe total de 552.998,00 euros.
E vista a proposta formulada pola comisión avaliadora e elevada a esta secretaría xeral, por conduto do seu presidente,
1. Outorgar as axudas a favor das asociacións, federacións e confederacións de nais e pais de alumnos/as que a continuación se detallan (anexo).
2. Que se dispoñan os créditos necesarios polos importes e as anualidades que se sinalan na relación anterior, con cargo á aplicación 10.10.423A.481.0 dos orzamentos xerais de gastos da Comunidade Autónoma de Galicia para o ano 2019.
3. Publíquese no
Diario Oficial de Galicia
e na páxina web da consellería e notifíquese esta resolución aos interesados, quen disporán dun prazo de dez días para a súa aceptación, transcorrido o cal sen que se producise manifestación expresa entenderase tacitamente aceptada.
Contra esta resolución poderá interpoñerse recurso potestativo de reposición ante a conselleira de Educación, Universidade e Formación Profesional no prazo dun mes, a partir do día seguinte a aquel en que se publique no
Diario Oficial de Galicia
, de acordo co establecido na Lei 39/2015, do 1 de outubro, do procedemento administrativo común das administracións públicas, ou ser impugnada directamente ante a xurisdición contencioso-administrativa, no prazo de dous meses, ante o Tribunal Superior de Xustiza de Galicia de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de setembro de 2019
ORDE do 3 de setembro de 2019 pola que se dispón o nomeamento dunha vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 12/09/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Susana Lenguas Gil como vogal representante da Comunidade Autónoma de Galicia no Consello de Administración da Autoridade Portuaria de Vilagarcía de Arousa.
Santiago de Compostela, 3 de setembro de 2019
RESOLUCIÓN do 11 de setembro de 2019 pola que se dá publicidade dos convenios de colaboración subscritos no segundo cuadrimestre do ano 2019.
Axencia Turismo de Galicia — III. Outras disposicións — 19/09/2019

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15.2.2016), establece que cada consellería ou entidade da Xunta de Galicia debe facer pública no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Primeiro. Darlle publicidade á relación dos convenios de colaboración subscritos pola Axencia Turismo de Galicia nos meses de maio, xuño, xullo e agosto do ano 2019, que se incorpora como anexo I a esta resolución.
Segundo. Así mesmo, e para os efectos de completar a Resolución do 13 de maio de 2019 pola que se dá publicidade aos convenios de colaboración subscritos por este organismo no primeiro cuadrimestre do ano 2019 (DOG núm. 96, do 22 de maio de 2019), dáse publicidade aos convenios de colaboración pendentes de publicar subscritos no primeiro cuadrimestre do 2019 pola Axencia Turismo de Galicia, que se incorporan como anexo II a esta resolución.
Santiago de Compostela, 11 de setembro de 2019
RESOLUCIÓN do 9 de setembro de 2019, da Dirección Xeral de Comercio e Consumo, pola que se publican as subvencións concedidas ao abeiro da Orde do 11 de marzo de 2019 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e impulso da competitividade do sector artesán, e se procede á súa convocatoria para o ano 2019 (código de procedemento IN201G) (Diario Oficial de Galicia número 60, do mércores 27 de marzo).
Consellería de Economía, Emprego e Industria — III. Outras disposicións — 19/09/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia e no artigo 22 das bases reguladoras da orde, procédese á publicación das subvencións concedidas por Resolución do conselleiro de Economía, Emprego e Industria de 1 de agosto de 2019.
Norma reguladora: Orde do 11 de marzo de 2019 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e impulso da competitividade do sector artesán, e se procede á súa convocatoria para o ano 2019 (código de procedemento IN201G) (DOG núm. 60, do mércores 27 de marzo).
Crédito orzamentario: 272.579,33 euros.
Aplicacións orzamentarias: 09.30.751A.770.3 – 09.30.751A.761.5 – 09.30.751A.781.4.
Santiago de Compostela, 9 de setembro de 2019
EXTRACTO da Resolución do 6 de setembro de 2019, da Secretaría Xeral da Igualdade, pola que se procede á segunda convocatoria para o ano 2019, en réxime de concorrencia non competitiva, de subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero (código de procedemento SI461A).
Vicepresidencia e Consellería de Presidencia, Administracións Públicas e Xustiza — III. Outras disposicións — 19/09/2019

BDNS (Identif.): 473505.
De conformidade co previsto nos artigos 17.3.b) e no artigo 20.8.a) da Lei 38/2003, do 17 de novembro, xeral de subvencións, publicase o extracto da convocatoria cuxo texto completo pode consultarse na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Persoas beneficiarias
Os requisitos necesarios para poder ser beneficiaria desta axuda son os establecidos no artigo 5 das bases reguladoras para a concesión da dita subvención, aprobadas pola Resolución do 16 de maio de 2019, da Secretaría Xeral da Igualdade.
Segundo. Obxecto
Proceder á segunda convocatoria, en réxime de concorrencia non competitiva, para o ano 2019 das subvencións destinadas a financiar a contratación por parte das entidades locais galegas, de mulleres que sofren violencia de xénero, para a realización de obras ou servizos de interese xeral ou social, ata un máximo de 12 mensualidades, para mellorar e facilitar a súa inserción laboral, segundo o disposto nas bases reguladoras para a concesión da dita subvención, aprobadas pola Resolución do 16 de maio de 2019, da Secretaría Xeral da Igualdade (DOG nº 103, do 3 de xuño).
Terceiro. Bases reguladoras
Resolución do 16 de maio de 2019, da Secretaría Xeral da Igualdade, pola que se establecen as bases que rexerán a concesión, en réxime de concorrencia non competitiva, de subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, e se procede á súa convocatoria para o ano 2019.
Cuarto. Importe
Ás subvencións obxecto desta convocatoria destínase un crédito por un importe total de 538.551,68 euros.
O financiamento enmárcase nos fondos do Pacto de Estado contra a violencia de xénero (Ministerio de Presidencia, Relacións coas Cortes e Igualdade), correspondentes á Comunidade Autónoma de Galicia para 2019.
Quinto. Prazo de presentación de solicitudes
O prazo de presentación de solicitudes será de 1 mes, contado desde o día seguinte ao da publicación da presente resolución no Diario Oficial de Galicia. Para estes efectos, entenderase como último día do prazo o correspondente ao mesmo ordinal do día da publicación. Se este último día é inhábil, entenderase prorrogado ata o primeiro día hábil seguinte. Se no mes de vencemento non hai día equivalente, entenderase que o prazo expira o último día do mes.
Santiago de Compostela, 6 de setembro de 2019
RESOLUCIÓN do 10 de setembro de 2019, da Secretaría Xeral Técnica da Consellería de Medio Ambiente, Territorio e Vivenda, pola que se lles dá publicidade aos convenios de colaboración subscritos por esta consellería durante o segundo cuadrimestre do ano 2019.
Consellería de Medio Ambiente, Territorio e Vivenda — III. Outras disposicións — 19/09/2019

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Artigo 1
Dar publicidade a relación de convenios de colaboración subscritos pola Consellería de Medio Ambiente, Territorio e Vivenda durante o segundo cuadrimestre do ano 2019, que se incorpora como anexo I a esta resolución.
Artigo 2
Así mesmo, e para os efectos de completar a Resolución do 20 de maio de 2019, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos no primeiro cuadrimestre do ano 2019 (DOG núm. 106, do 6 de xuño), dáse publicidade aos convenios de colaboración pendentes de publicar subscritos no primeiro cuadrimestre do ano 2019 por esta consellería, que se incorpora como anexo II a esta resolución.
Santiago de Compostela, 10 de setembro de 2019
RESOLUCIÓN do 29 de agosto de 2019, da Secretaría Xeral de Emprego, pola que se dá publicidade das axudas concedidas ao abeiro da Orde do 22 de marzo de 2018 pola que se regula o réxime de subvencións ás organizacións sindicais para o ano 2018 (Diario Oficial de Galicia número 69, do 10 de abril).
Consellería de Economía, Emprego e Industria — III. Outras disposicións — 10/09/2019

O artigo 15 da Lei 9/2007, do 13 de xuño, de subvencións de Galicia, dispón: «Os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención».
De acordo co exposto,
Ordenar a publicación no
Diario Oficial de Galicia
das subvencións concedidas con cargo ás seguintes aplicacións orzamentarias:
09.40.324A.481.6. Programa I: axudas para o desenvolvemento das actividades ordinarias das organizacións sindicais durante o ano 2018.
09.40.324A.481.7. Programa II: axudas para a creación e/ou o funcionamento de gabinetes técnicos das organizacións sindicais e para plans de formación de cadros e delegadas e delegados sindicais.
Crédito orzamentario: 1.099.800 €, que se distribúen en:
Programa I: 780.200 €.
Programa II: 319.600 €.
Santiago de Compostela, 29 de agosto de 2019
RESOLUCIÓN do 29 de agosto de 2019, da Secretaría Xeral de Emprego, pola que se procede á publicación das axudas concedidas en virtude da Orde do 15 de xuño de 2018 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2018 (código de procedemento TR852A).
Consellería de Economía, Emprego e Industria — III. Outras disposicións — 10/09/2019

En cumprimento do disposto no artigo 15 da Lei 9/2007, do 13 de xuño, de subvencións de Galicia e do artigo 38.1 da Orde do 15 de xuño de 2018 pola que se establecen as bases reguladoras das axudas destinadas a accións de fomento da prevención de riscos laborais na Comunidade Autónoma de Galicia e se procede a súa convocatoria no exercicio de 2018, procédese á publicación das subvencións concedidas en virtude da devandita orde para o ano 2018.
Obxecto da axuda: as axudas teñen como obxecto subvencionar as accións de formación, sensibilización, asesoramento e fomento da prevención de riscos laborais en Galicia recollidas no artigo 3 da orde de referencia que establece como actuacións subvencionables as seguintes:
Na liña 1: cun importe total de 690.000 euros, accións formativas e actividades de asesoramento e sensibilización en relación coa normativa de prevención de riscos laborais por parte dos gabinetes técnicos, de carácter intersectorial.
Na liña 2: cun importe total de 180.000 euros, cursos de formación sectorial e a realización de xornadas de carácter sectorial.
Na liña 3: cun importe total de 620.000 euros, investimentos destinados a accións de mellora na adaptación, substitución ou adquisición de equipamentos de traballo e adaptacións de postos de traballo.
Norma reguladora: Orde do 15 de xuño de 2018 pola que se establecen as bases reguladoras das axudas destinadas a accións de fomento da prevención de riscos laborais e se procede á súa convocatoria na Comunidade Autónoma de Galicia no exercicio de 2018 (
Diario Oficial de Galicia
núm. 126, do 3 de xullo).
Crédito orzamentario: 1.490.0000 euros (un millón catrocentos noventa mil euros) recollido nas aplicacións orzamentarias 09.40.324A.481.1 e 09.40.324A.771.1 código de proxecto 2015 00507, dos orzamentos xerais da Comunidade Autónoma de Galicia para o ano 2018.
Santiago de Compostela, 29 de agosto de 2019
RESOLUCIÓN do 29 de agosto de 2019, da Secretaría Xeral de Emprego, pola que se procede á publicación das subvencións concedidas en virtude da Orde do 11 de maio de 2018 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal, cofinanciadas polo programa operativo FSE Galicia 2014-2020, e se procede á súa convocatoria para o ano 2018.
Consellería de Economía, Emprego e Industria — III. Outras disposicións — 10/09/2019

De conformidade co disposto no artigo 15 da Lei 9/2007, do 13 de xuño, de subvencións de Galicia, resólvese proceder á publicación das subvencións concedidas que se indican no anexo a esta resolución.
Finalidade da subvención: as axudas teñen por obxecto a concesión de subvencións e incentivos ás pequenas e medianas empresas, incluídas as persoas traballadoras autónomas con traballadoras e traballadores por conta allea, para:
Liña I: certificacións de RSE.
Liña II: elaboración e implantación de plans de igualdade.
Liña III: conciliación da vida laboral, familiar e persoal.
– Subliña 1: incentivos económicos para o fomento do teletraballo.
– Subliña 2: incentivos económicos para o fomento da flexibilidade horaria.
– Subliña 3: axudas para a adquisición de elementos tecnolóxicos que posibiliten o teletraballo.
Norma reguladora: Orde do 11 de maio de 2018 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal, cofinanciadas polo programa operativo FSE Galicia 2014-2020, e se procede á súa convocatoria para o ano 2018 (
Diario Oficial de Galicia
número 100, do 28 de maio).
Aplicación orzamentaria:
Liña I: 09.40.324A.474.1.
Liña II: 09.40.324A.474.1.
Liña III, subliña 1: 09.40.324A.474.0.
Liña III, subliña 2: 09.40.324A.474.0.
Liña III, subliña 3: 09.40.324A.771.0.
Crédito orzamentario: 1.314.102 €, que se distribúen en:
Liña I: 155.880 €.
Liña II: 400.000 €.
Liña III, subliña 1: 316.611 €.
Liña III, subliña 2: 316.611 €.
Liña III, subliña 3: 125.000 €.
As axudas das subliñas 1 e 2 da liña III están cofinanciadas polo Fondo Social Europeo nunha porcentaxe do 80 %, a través do P.O. FSE Galicia 2014-2020, número CCI2014ES05SFOP009.
Santiago de Compostela, 29 de agosto de 2019
RESOLUCIÓN do 24 de xullo de 2019 pola que se dá publicidade dos convenios subscritos no primeiro cuadrimestre do ano 2019.
Axencia de Protección da Legalidade Urbanística — III. Outras disposicións — 12/09/2019

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Axencia de Protección da Legalidade Urbanística (en diante, APLU) no primeiro cuadrimestre do ano 2019, que se incorpora como anexo a esta resolución, tendo en conta que os convenios de adhesión á Axencia de Protección da Legalidade Urbanística entran en vigor o día seguinte ao da súa publicación no Diario Oficial de Galicia
Santiago de Compostela, 24 de xullo de 2019
ORDE do 4 de setembro de 2019 pola que se dispón o cesamento dunha vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 13/09/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Ferrol,
O cesamento de Beatriz Sestallo Doce como vogal representante do Concello de Ferrol no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 4 de setembro de 2019
ORDE do 4 de setembro de 2019 pola que se dispón o nomeamento dun vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 13/09/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Ferrol,
O nomeamento de Ángel Manuel Mato Escalona como vogal representante do Concello de Ferrol no Consello de Administración da Autoridade Portuaria de Ferrol-San Cibrao.
Santiago de Compostela, 4 de setembro de 2019
EXTRACTO da Resolución do 4 de setembro de 2019 pola que se establecen as bases reguladoras para a concesión, en réxime de concorrencia competitiva, de subvencións a entidades organizadoras de congresos, seminarios, convencións, incentivos ou calquera outro evento relativo ao turismo de reunións en Galicia, e se procede á súa convocatoria para os anos 2019 e 2020 (código de procedemento TU403A).
Axencia Turismo de Galicia — III. Outras disposicións — 16/09/2019

BDNS (Identif): 472719.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro. Entidades beneficiarias
a) Universidades ou organismos públicos de investigación, a través dos seus centros, institutos, departamentos, seccións u outras unidades de investigación.
b) Sociedades científicas legalmente constituídas, colexios profesionais e outras entidades públicas ou privadas sen ánimo de lucro, dotadas de personalidade xurídica propia.
c) Empresas ou sociedades privadas que promovan especificamente congresos, reunións, xornadas técnicas, eventos, presentacións, incentivos, etc.
Segundo. Obxecto
As subvencións reguladas por estas bases teñen por obxecto a regulación da concesión de subvencións a entidades organizadoras de congresos, seminarios, convencións, incentivos ou calquera outro evento relativo ao turismo de reunións que fomenten e promocionen a actividade congresual e que se desenvolvan no territorio da Comunidade Autónoma de Galicia.
Terceiro. Bases reguladoras
Resolución do 4 de setembro de 2019 pola que se establecen as bases reguladoras para a concesión, en réxime de concorrencia competitiva, de subvencións a entidades organizadoras de congresos, seminarios, convencións, incentivos ou calquera outro evento relativo ao turismo de reunións en Galicia, e se procede á súa convocatoria para os anos 2019 e 2020 (código de procedemento TU403A).
Cuarto. Importe
As subvencións relativas ao obxecto desta resolución imputaranse á aplicación orzamentaria 11.A2.761A.770.0, proxecto 2015 00005, cun crédito de 90.000 € para a anualidade 2019 e de 450.000 € para a anualidade 2020.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no Diario Oficial de Galicia.
Sexto. Prazo de aceptación ou renuncia
Notificada a resolución definitiva polo órgano competente, os interesados propostos como as persoas beneficiarias disporán dun prazo de dez días para a súa aceptación, transcorrido o cal sen que se producise manifestación expresa en contra, entenderase tacitamente aceptada.
Santiago de Compostela, 4 de setembro de 2019
CORRECCIÓN DE ERROS. Resolución do 5 de agosto de 2019 pola que se ordena a publicación da modificación da relación de postos de traballo do persoal laboral de administración e servizos.
Universidade de Vigo — III. Outras disposicións — 16/09/2019

Advertidos erros na citada resolución, publicada no Diario Oficial de Galicia número 166, do 3 de setembro de 2019, cómpre efectuar a seguinte corrección na páxina 38629:
Onde di:
Debe dicir:
na páxina 38631
Onde di:
Debe dicir:
ORDE do 30 de abril de 2019 pola que se nomean novos membros do Consello Galego de Relacións Laborais, en representación da Confederación Intersindical Galega e do sindicato UGT-Galicia.
Consellería de Economía, Emprego e Industria — II. Autoridades e persoal — 14/05/2019

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Debido aos resultados das eleccións de representantes das persoas traballadoras nas empresas e na Administración Pública, na data do 31.12.2018, é necesario mudar a composición da representación da parte social no Consello, cuxa nova composición é: tres representantes da CIG, dous representantes do sindicato UGT-Galicia e dous representantes do SN de CC.OO. de Galicia.
Facendo uso do disposto no artigo 7 da dita resolución, a Confederación Intersindical Galega acordou o nomeamento de tres membros titulares e tres membros suplentes e o sindicato UGT-Galicia acordou o nomeamento de dous membros titulares e dous membros suplentes do Pleno do Consello de Relacións Laborais.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear como membros titulares do Pleno do Consello Galego de Relacións Laborais, en representación da Confederación Intersindical Galega, a Francisco Xavier González Sio, Miguel Malvido Cabirto e Lucía Freire Ces e como membros suplentes a Antonio Mera de la Fuente, Margarida Corral Sánchez e Susana Méndez Rodríguez.
Artigo 2
Nomear como membros titulares do Pleno do Consello Galego de Relacións Laborais, en representación do sindicato UGT-Galicia, a José Carlos Rodríguez del Río e Beatriz Meilán del Río e como membros suplentes a Josefina Martínez Bao e Víctor Fernández Prieto.
Santiago de Compostela, 30 de abril de 2019
RESOLUCIÓN do 7 de maio de 2019 pola que se dá publicidade dos convenios de colaboración subscritos no segundo e terceiro cuadrimestre do ano 2018 e primeiro cuadrimestre de 2019.
Axencia Galega da Calidade Alimentaria — III. Outras disposicións — 15/05/2019

O artigo 15 da Lei 1/2016, de 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, y para dar cumprimento a esa obriga,
Artigo único
Dar publicidade á relación dos convenios subscritos pola Axencia Galega da Calidade Alimentaria (Agacal) no segundo e terceiro cuadrimestre do ano 2018 e primeiro cuadrimestre de 2019, que se incorpora como anexo a esta resolución.
Santiago de Compostela, 7 de maio de 2019
RESOLUCIÓN do 16 maio de 2019 pola que se dá publicidade da resolución de concesión das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-acciona TIC 2019), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 27/05/2019

Mediante Resolución do 21 de decembro de 2018 (DOG núm. 7, do 10 de xaneiro de 2019) e Resolución do 18 de xaneiro de 2019 (DOG núm. 20, do 29 de xaneiro), que modifica a anterior, publicáronse as bases reguladoras das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-acciona TIC 2019), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e procedeuse á súa convocatoria en réxime de concorrencia competitiva.
As ditas bases establecen no seu artigo 7.5 que, con carácter xeral, non se enviarán notificacións postais, substituíndose a notificación individual pola publicación no Diario Oficial de Galicia e na páxina web do Igape no enderezo www.tramita.igape.es
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión do 9 de maio de 2019, da convocatoria 2019.2 das axudas do Igape aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-acciona TIC 2019), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe de consulta de resolucións definitivas http://www.igape.es/gl/oficina-virtual/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A Resolución do 9 de maio de 2019 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no Diario Oficial de Galicia.
Santiago de Compostela, 16 de maio de 2019
RESOLUCIÓN do 16 de abril de 2019, da Secretaría Xeral de Emprego, pola que se dispón a inscrición no rexistro e a publicación, no Diario Oficial de Galicia, do acordo da comisión paritaria do Convenio colectivo autonómico de eventos, servizos e producións culturais de Galicia, polo que se actualizan as táboas salariais dos anos 2017, 2018 e 2019.
Consellería de Economía, Emprego e Industria — III. Outras disposicións — 13/05/2019

Visto o acordo da comisión paritaria do Convenio colectivo autonómico de eventos, servizos e producións culturais de Galicia polo que actualizan as táboas salariais dos anos 2017, 2018 e 2019, que se subscribiu entre a representación empresarial e as organizacións sindicais CIG, UGT-Galicia e SN de CC.OO. de Galicia, na reunión que tivo lugar o 5 de abril de 2019, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo,
A Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon).
Segundo. Dispoñer a súa publicación no
Diario Oficial de Galicia
.
Santiago de Compostela, 16 de abril de 2019
En Santiago de Compostela, ás 11.00 horas do día 5 de abril de 2019, na sede do Consello Galego de Relacións Laborais, sito na rúa Algalia de Abaixo, 24 baixo, reúnense as persoas abaixo sinaladas, que forman parte da comisión paritaria do Convenio colectivo autonómico de eventos, servizos e producións culturais de Galicia.
Representación empresarial:
Belén García Pichel (Escena Galega).
Carlos Boado García (AGEM).
Beatriz Fernández Rivera (AGEM).
Representación social:
Roberto Alonso Iglesias (CIG).
Raimundo Méndez García (UGT-Galicia).
Mª Teresa Pérez Pardo (SN de CC.OO. de Galicia).
Logo do debate e da análise das cuestións obxecto desta reunión por parte das representacións presentes nesta comisión, procede reflectir en acta o seguinte:
1. Actualízanse as táboas salariais dos anos 2017, 2018 e 2019 segundo o disposto no artigo 5 do Convenio colectivo autonómico de eventos, servizos e producións culturais de Galicia, que se recollen como anexo I.
2. Os membros da comisión delegan no funcionario do Consello Galego de Relacións Laborais, Ignacio Bouzada Gil, a realización dos trámites de rexistro, depósito e publicidade dos acordos reflectidos na presente acta ante a autoridade laboral competente.
Non tendo máis asuntos que tratar, remata a reunión ás 12.00 horas do día sinalado no encabezamento, e expídese para o efecto esta acta, que asinan todos os asistentes en proba de conformidade.
RESOLUCIÓN do 2 de maio de 2019, da Dirección Xeral de Xustiza, pola que se establecen os permisos retribuídos de que poden gozar os electores a órganos de representación de persoal da Administración de xustiza en Galicia que exerzan o dereito de voto o vindeiro día 19 de xuño.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/05/2019

De conformidade co establecido nos artigos 474 e 503 da Lei orgánica 6/1985, do 1 de xullo, do poder xudicial, así como na Lei 9/1987, do 12 de xuño, de órganos de representación, determinación das condicións de traballo e participación do persoal ao servizo das administracións públicas, e mais no Real decreto 1846/1994, do 9 de setembro, polo que se aproba o Regulamento de eleccións a órganos de representación do persoal ao servizo da Administración xeral do Estado, e no exercicio das competencias previstas no Decreto 74/2018, do 5 de xullo, polo que se establece a estrutura orgánica da Vicepresidencia e da Consellería de Presidencia, Administracións Públicas e Xustiza, dítanse as seguintes instrucións:
Primeiro. Para a elección de órganos de representación do persoal funcionario no ámbito da Administración de xustiza, os funcionarios exercerán o seu dereito ao voto o vindeiro día 19 de xuño nas mesas electorais correspondentes ao seu ámbito funcional e territorial, e disporán dun permiso retribuído polo tempo indispensable para exercer tal dereito na forma que se establece a seguir, agás os que exerzan o dereito ao voto por correo.
Aos funcionarios que gocen deste permiso poderalles ser exixida unha xustificación da efectividade do acto da votación, que para o efecto solicitarán da súa mesa electoral.
Segundo. Os que deban exercer o dereito ao voto nunha mesa electoral situada no mesmo local ou edificio onde presten habitualmente os seus servizos ou estean destinados poderán dispoñer dun permiso de dúas horas continuadas durante a xornada laboral para o acto da votación.
Terceiro. Os que deban exercer o dereito ao voto nunha mesa electoral situada na mesma localidade, pero distinto local ou edificio, onde presten habitualmente os seus servizos ou estean destinados poderán dispoñer dun permiso de tres horas continuadas durante a xornada laboral para o acto da votación.
Cuarto. Os que deban exercer o dereito ao voto nunha mesa electoral situada en localidade distinta da que presten habitualmente os seus servizos ou estean destinados poderán dispoñer dun permiso de catro horas continuadas durante a xornada laboral para o acto da votación, ou do tempo maior indispensable naqueles casos en que as circunstancias así o impoñan.
Quinto. Os compoñentes das mesas e os interventores e apoderados das candidaturas gozarán dun permiso retribuído de xornada completa no día da votación e dunha redución de cinco horas na xornada de traballo do día inmediatamente posterior.
Santiago de Compostela, 2 de maio de 2019
ORDE do 24 de abril de 2019 pola que se nomea un novo membro do Consello Galego de Relacións Laborais en representación da Confederación de Empresarios de Galicia.
Consellería de Economía, Emprego e Industria — II. Autoridades e persoal — 08/05/2019

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, a Confederación de Empresarios acordou a substitución dun dos membros suplentes da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear membro titular do Pleno do Consello Galego de Relacións Laborais, en representación da Confederación de Empresarios de Galicia, a José Antonio Romarís Ferreiro en substitución de Ignacio Rodríguez Sáez.
Santiago de Compostela, 24 de abril de 2019
RESOLUCIÓN do 22 de abril de 2019, da Dirección Xeral de Educación, Formación Profesional e Innovación Educativa, pola que se fai pública a convocatoria para a autorización dos centros públicos integrados, institutos de educación secundaria e centros integrados de formación profesional da Comunidade Autónoma de Galicia para a participación no programa de cursos para a formación complementaria en linguas estranxeiras do alumnado CUALE para o curso 2019/20.
Consellería de Educación, Universidade e Formación Profesional — III. Outras disposicións — 06/05/2019

Co obxecto realizar a convocatoria para o curso 2019/20 de autorización do Programa de cursos para a formación complementaria en linguas estranxeiras do alumnado CUALE nos centros públicos integrados, institutos de educación secundaria e centros integrados de formación profesional da Comunidade Autónoma de Galicia, esta dirección xeral
Primeiro. Que a regulación e convocatoria de autorización do Programa de cursos para a formación complementaria en linguas estranxeiras do alumnado CUALE para o curso 2019/20 estará dispoñible no portal educativo da Consellería de Educación, Universidade e Formación Profesional: http://www.edu.xunta.gal/portal
Segundo. Os centros que desexen implantar o programa CUALE deberán facer a correspondente solicitude en liña completando o formulario electrónico dispoñible na aplicación a que se accede no enlace http://www.edu.xunta.es/programaseducativos –no programa correspondente CUALE–.
Terceiro. Que o prazo de presentación de solicitudes comezará o día seguinte ao da publicación deste anuncio no
Diario Oficial de Galicia
e rematará o día 10 de xuño de 2019.
Santiago de Compostela, 22 de abril de 2019
ORDE do 11 de abril de 2019 pola que se autoriza a apertura e o funcionamento do centro privado Big Formación de San Cibrao das Viñas para impartir o ciclo formativo de grao medio Emerxencias Sanitarias.
Consellería de Educación, Universidade e Formación Profesional — III. Outras disposicións — 08/05/2019

A titularidade do centro privado (CPR) Big Formación de San Cibrao das Viñas (Ourense) solicita a autorización para impartir o ciclo formativo de grao medio (CM) Emerxencias Sanitarias.
Logo de tramitar o expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Autorización de ensinanzas
Autorizar a apertura e o funcionamento do centro privado que se sinala a seguir:
Denominación xenérica: centro privado (CPR).
Denominación específica: Big Formación.
Código do centro: 32020914.
Domicilio: Parque Tecnolóxico de Galicia, edificio CEI-3º andar.
Localidade: San Cibrao das Viñas.
Concello: 32911 San Cibrao das Viñas.
Provincia: Ourense.
Titular: Academia Trinidad, S.L.
Composición resultante:
Formación profesional:
1 CM Emerxencias Sanitarias (2 unidades, 30 alumnos/as unidade).
Artigo 2. Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Educación, Universidade e Formación Profesional de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3. Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de abril de 2019
CORRECCIÓN DE ERROS. Orde do 4 de febreiro de 2019 pola que se convocan axudas para a realización de actividades de formación en linguas estranxeiras no ano 2019, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Educación, Universidade e Formación Profesional — III. Outras disposicións — 06/05/2019

Advertido un erro na referida orde, publicada no
Diario Oficial de Galicia
nº 36, do 20 de febreiro de 2019, cómpre facer a seguinte corrección:
Na páxina 10474, anexo V, ordinal 2º dos criterios de puntuación, onde di:
«Os ingresos da unidade familiar serán o resultado da suma dos importes dos recadros 412 (base impoñible xeral)...».
Debe dicir:
«Os ingresos da unidade familiar serán o resultado da suma dos importes dos recadros 415 (base impoñible xeral)...».